stanford-oval/wikipedia huggingface dataset:
Tallennetuotanto
Koulutus

Tallennetuotannon valinnaisesta ammatillisesta tutkinnon osasta tuli ammatillinen perustutkinto vuonna 2012. Se voidaan suorittaa osatutkintona tai osana ammatillista perustutkintoa. Uusi osatutkinto on tarjolla muun muassa Keskuspuiston ammattiopistossa.
Aiheesta muualla

Wikimedia Commonsissa on kuvia tai muita tiedostoja aiheesta .
http://tallennetuotanto.blogspot.fi/ Tallennetuotanto blogi
http://isoc-ny.org/wiki/Media_Production Media Production Wiki tallennetuotannon menetelmistä
http://digiwiki.fi/%5Bvanhentunut+linkki%5D DigiWiki tallennetuotannon digitaalisesta arkistoinnista
http://da.wikibooks.org/wiki/Digital_medieproduktion Digital Medieproduktion Wiki digitaalisesta tallennetuotannosta
The Silent Man

| ”The Silent Man” Dream Theater |
| --- | --- | --- |

Singlen tiedot
 Albumilta: Awake
 Julkaistu: 1994
 Formaatti: CDS
 Tekijä(t): Dream Theater & John Petrucci
 Tuottaja(t): Duane Baron & John Purdell
 Tyylilaji: progressiivinen metalli
 Kesto: 03.48
 Levy-yhtiö: EastWest
Dream Theaterin muut singlet
| ”Lie” 1994 | ”The Silent Man” 1994 | ”Burning My Soul” 1997 |
The Silent Man on Dream Theaterin kolmas ja viimeinen single yhtyeen albumilta Awake. Se julkaistiin vuonna 1994 levymerkillä EastWest Records.
Kappaleet

The Silent Man – 03.48 (LP version)
Take The Time – 07.58 (Demo version)
Eve – 05.11 (Non album track)
Kokoonpano

James LaBrie – laulu
John Petrucci – kitara
John Myung – basso
Kevin Moore – koskettimet
Mike Portnoy – rummut
Yhdysvaltain kielet

| Yhdysvaltain kielet |
| --- | --- |
 Englannin kielen virallinen asema osavaltioittain: tummansinisellä ainoa virallinen kieli, vaaleansinisellä englannin rinnalla muita virallisia kieliä
Viralliset:  ei ole
Pääkieli:  englanti
Alkuperäiskielet:  Yhdysvaltain alkuperäiskansojen kielet
Vähemmistökielet:  espanja, kiina, ranska, tagalog, vietnam, saksa, korea
Viittomakieli:  amerikkalainen viittomakieli
Näppäimistöasettelu:  QWERTY 
Yhdysvallat on kielellisesti hyvin monipuolinen maa. Ethnologuen mukaan maassa tavataan 226 elävää kieltä. Amerikan alkuperäiskansojen kieliä on 115, joista suurin osa on uhanalaisia: 79 kielen arvioidaan kuolevan sukupuuttoon seuraavan sukupolven aikana.
Eurooppalaisten valloittajien kielet

Eurooppalaisissa siirtokunnissa puhuttiin 1600-luvulla englantia, hollantia, ranskaa, espanjaa, ruotsia, gaelia, kymriä ja venäjää.[lähde? ]
Eurooppalaisten valloittajien kielet > Englanti

Englannin kieli tuli Yhdysvaltoihin brittiläisen siirtokunnan mukana, ja sitä puhuukin valtaosa Yhdysvaltojen asukkaista. Lisäksi se on valtionhallinnon yleisesti käyttämä kieli. Vuoden 1990 väestönlaskennan mukaan 97 % Yhdysvaltojen asukkaista puhuu englantia joko hyvin tai erittäin hyvin. Vain 0,8 % ei puhu englantia lainkaan. (Sama luku vuonna 1890 oli 3,6 %).[lähde? ]
Amerikanenglanti eroaa jonkin verran brittienglannista, joskin erot ovat verrattain pieniä. Englantia äidinkielenään puhuva väestö on keskittynyt erityisesti itärannikolle, missä sijaitsivat ne kolmetoista siirtokuntaa, joita hallitsivat Virginia Company ja Oregon Countryselvennä, joista jälkimmäistä nimitettiin aiemmin New Albioniksi ja jonne sijoittuivat erityisesti Missourista Oregoniin johtanutta niin sanottua Oregonin reittiä kulkeneet uudisraivaajat.[lähde? ]
Jotkin osavaltiot, kuten Kalifornia, ovat laajentaneet perustuslakiaan ja tehneet englannista virallisen kielen. Käytännössä tämä kuitenkin tarkoittaa sitä, että valtion virallisten asiakirjojen on oltava saatavilla ainakin englanniksi — se ei siis tarkoita, että niiden tulisi olla vain englanninkielisiä. Esimerkiksi Kalifornian osavaltion C-luokan ajokortin kirjallinen koe on saatavilla 32 eri kielellä.[lähde? ]
Ulkomaalaisen hakiessa Yhdysvaltain kansalaisuutta tältä testataan englannin kielen taito. Tästä testistä on mahdollista poiketa vain lääkärin määräyksellä.
Eurooppalaisten valloittajien kielet > Espanja

Espanjan kieli on Yhdysvaltojen toiseksi puhutuin kieli. Sitä puhuu noin 28,1 miljoonaa henkeä, mikä vastaa 10,7 prosenttia asukkaista vuoden 2000 väestönlaskennan mukaan. Maana Yhdysvallat on viidenneksi suurin espanjankielinen maa, jonka ohittavat vain Meksiko, Espanja, Argentiina ja Kolumbia. Vaikka monet latinosiirtolaisista eivät hallitsekaan englannin kieltä kovin hyvin, lähes kaikki toisen sukupolven hispaanot (eli espanjalaista tai latinalaisamerikkalaista alkuperää olevat) puhuvat englantia sujuvasti, ja vain noin puolet heistä puhuu espanjaa.[lähde? ]
Puerto Ricon itsehallintoalue on pääosin espanjankielinen, mutta myös englannilla on siellä virallinen asema.
Spanglish on englannin ja espanjan kielistä muodostunut pidgin-kieli eli sekakieli, jota puhutaan laajalti niillä alueilla, joilla on paljon sellaista väestöä, jotka ovat vain osittain kaksikielisiä espanjan ja englannin välillä. Tällaisia alueita ovat muun muassa Meksikon ja Yhdysvaltojen rajaseutu, Teksas, Arizona, New Mexico, Kalifornia, Florida sekä New Yorkin kaupunki.[lähde? ]
Eurooppalaisten valloittajien kielet > Ranska

Louisianan kreoli ja cajunranska ovat ranskan kielen variantteja. Niitä puhutaan lähinnä Acadianan piirikunnassa Louisianassa ja vähemmässä määrin Mississippin jokilaaksossa. Louisianan alue (Louisiana Territory) oli aluksi Ranskan omistuksessa, osa niin sanottua Uutta Ranskaa, mutta siitä tuli osa Yhdysvaltoja, kun Yhdysvallat osti alueen Ranskalta (Louisianan osto, Louisiana Purchase).[lähde? ]
Uuden-Englannin pohjoisosissa on ranskankielisten kanadanranskalaisten uudisasukkaiden siirtokuntia, ja Miamissa, Floridassa, on myös merkittävä haitinranskalainen vähemmistö. Yli 13 miljoonaa yhdysvaltalaista ilmoittaa olevansa ranskalaista alkuperää, mutta vain 1,5 miljoonaa henkeä puhuu ranskan kieltä.[lähde? ]
Ranskan kieli oli Louisianan Yhdysvaltoihin liittämisestä lähtien aina lähivuosikymmenille asti suosituin vieras kieli koulussa ja yliopistossa, mutta uudet maahanmuuttajavirrat, erityisesti Etelä-Amerikan eri maista tulevat siirtolaiset, ovat aiheuttaneet sen, että espanjan kieli on syrjäyttänyt ranskan. Ranskan kieli oli aiemmin myös liike-elämän ja taiteen alan pääkieli, mutta nykyisin sillä on merkittävä rooli vain muodin sekä ulkomaalaisten elokuvien maailmassa.[lähde? ]
Eurooppalaisten valloittajien kielet > Saksa

Saksan kielikin tuli Yhdysvaltoihin brittiläisten siirtokuntien kautta, mutta saksaa ei koskaan puhuttu siirtokunnissa kovin laajalti. Amerikan vallankumouksen jälkeen ruotsin ja hollannin kielten suosio väheni ja saksasta tuli siten niitä yleisempi kieli. Ennen toista maailmansotaa yli 6 % amerikkalaisista koululaisista sai peruskoulutuksensa ensisijaisesti saksan kielellä. Nykyisin vain noin 1,5 miljoonaa henkeä puhuu saksaa, vaikka yli 45 miljoonaa amerikkalaista ilmoittaakin olevansa saksalaista alkuperää.[lähde? ]
Amissit puhuvat pennsylvaniansaksaksi kutsuttua saksan murretta. Perinnetiedon mukaan saksasta oli tarkoitus tulla Yhdysvaltojen virallinen kieli, mutta tämä ei pidä paikkaansa, vaan kyseessä on myytti, jonka alkujuurena on Yhdysvaltojen syntymisen jälkeen tehdyt epäonnistuneet yritykset kääntää valtion virallisia dokumentteja saksan kielelle.
1950-luvun lopulle saakka saksa oli Pennsylvanian osavaltion toinen virallinen kieli englannin rinnalla ja sitä puhuttiin laajalti koko Keskilännessä.[lähde? ]
Eurooppalaisten valloittajien kielet > Venäjä

Venäjän kieltä puhutaan enimmäkseen Alaskassa ja Keskilännen suurimmissa kaupungeissa (Chicago) ja luoteisrannikolla (New York). The Russian-American Company omisti aiemmin Alaskan alueen, mutta myi sen Yhdysvalloille Krimin sodan jälkeen. Venäjän kielen osuus Yhdysvalloissa on aina ollut pieni, ja sen merkitys väheni entisestään, kun Romanovien tsaarivalta loppui Nikolai II:n teloitukseen.[lähde? ]
Neuvostoliiton hajoamisen jälkeen venäläissiirtolaisten määrä on kääntynyt nousuun ja uusia venäläisyhteisöjä on syntynyt varsinkin suurimpiin kaupunkeihin.[lähde? ]
Maahanmuuttajien kielet

Yhdysvallat on jo pitkään ollut monien siirtolaisten muuttokohde. 1800-luvun puolivälistä lähtien Yhdysvalloissa on ollut asukkaita, jotka puhuivat joko hyvin vähän tai ei lainkaan englantia. Maassa on aina ollut kaupunkeja ja kaupunginosia, joissa sekä liiketoiminta että koulut ja muun muassa lehdet ovat muilla kielillä kuin englanniksi. Esimerkkeinä näistä kielistä mainittakoon iiri, italia, kreikka, puola, tšekki, jiddiš ja kiina.
Nykyisin siirtolaiskaupunginosien pääkielenä on tavallisesti jokin aasialainen kieli, esim. jokin kiinan murteista tai korea, hindu, telugu, vietnam tai tagalog.[lähde? ]
Suomenkielisiä yhteisöjä Yhdysvalloissa on erityisesti Kanadan rajan tuntumassa Isojenjärvien alueella sekä nykyisin myös Floridassa. Suuressa muuttoaallossa Yhdysvaltoihin muuttaneiden amerikansuomalaisten kieltä kutsutaan amerikansuomeksi.
Alkuperäiskansojen kielet

Ennen eurooppalaisten saapumista, Yhdysvaltojen alueella puhuttiin lukuisia alkuperäiskansojen kieliä: esim. nykyisen Kalifornian alueella tällaisia kieliä oli arviolta 20. Edward Sapirin mukaan Yhdysvalloissa ja Kanadassa puhuttiin jopa 200 eri kieltä. Toisen maailmansodan aikana alkuperäiskansojen kieliä käytettiin salassa pidettävien viestien välittämiseen.
Yhdysvaltain kymmenen puhutuinta alkuperäiskansojen kieltä ovat:
| Kieli | Puhujamäärä | Kielikunta |
| --- | --- | --- |
| navajo | 166 826 | na-dené-kielet |
| alaskanjupik | 19 750 | eskimo-aleuttilaiset kielet |
| dakota | 17 855 | siouxilaiset kielet |
| apašši | 13 455 | na-dené-kielet |
| keres | 13 190 | isolaattikieli |
| cherokee | 11 465 | irokeesikielet |
| ojibwa | 9735 | algilaiset kielet |
| choctaw | 9635 | muskogee-kielet |
| zuni | 9615 | isolaattikieli |
| pima | 6990 | uto-asteekkilaiset |
Aiheesta muualla

Kuvia tai muita tiedostoja aiheesta Yhdysvaltain kielet Wikimedia Commonsissa
Tervon työväentalo

| Tervon työväentalo |
| --- | --- |
 Tervon työväenyhdistyksen työväentalo.
Sijainti:  Tervon kirkonkylä, Tervo
Rakennuttaja:  Tervon Työväen ja Pienviljelijäin Yhdistys ry
Runkorakenne:  hirsi
Julkisivumateriaali:  lauta
Korkeus:  4,5 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tervon työväentalo oli Tervon kunnan kirkonkylässä sijainnut työväentalo.
Historiaa

Vuonna 1916 perustettiin Tervon Hautomäen työväenyhdistys. Yhdistys toimi aktiivisesti myös sisällissodan aikana ja heti sen jälkeen avustustoiminnassa. Vuonna 1919 yhdistys osti tontin. Seuraavana vuonna yhdistys liittyi Suomen Sosialistiseen työväenpuolueeseen, ja vuonna 1923 se lakkautettiin.
Vuoden 1924 alussa perustettiin Tervon työväen ja pienviljelijäin yhdistys, jolle lakkautetun Hautomäen yhdistyksen omaisuus siirrettiin. Talon rakentaminen oli jäänyt kesken, ja uusi yhdistys vuokrasi uuden tontin Tervon kirkonkylästä. Tontin omisti Osuusliike Savo. Alkuperäiseen Hautomäen yhdistyksen työväentaloon aikanaan hankitut hirret siirrettiin uudelle paikalle, ja talo valmistui vuonna 1925.
Vuonna 1930 Tervon työväen ja pienviljelijäin yhdistys myi talon samana vuonna perustetulle Tervon sosialidemokraattiselle työväenyhdistykselle. Sosialidemokraattinen yhdistys joutui ottamaan paljon velkaa talon ostoa varten, ja lopulta talon toimintaa ei saatu tarpeeksi kannattavaksi. Vuoden 1956 lopulla yhdistys myi talon tontin omistaneelle Osuusliike Savolle, joka puolestaan myi sen yksityisomistukseen. Vuonna 1988 talo oli edelleen pystyssä. Myöhemmistä vaiheista ei ole tietoa.
Toimintaa työväentalolla

Kesällä 1935 Tervon työväentalolla järjestettiin kesäjuhla. Päiväohjelmassa oli urheilukilpailuja, joihin osallistui työväenyhdistyksiä myös Karttulasta ja Vesannolta. Iltajuhlassa talo oli täynnä yleisöä, joka kuunteli muun muassa soittoesityksiä ja kansanedustaja O. Hiltusen ja Y. Räisäsen puheita. Savon Työmies -lehden mukaan ”Milloinkaan ennen ei Tervon työväenyhdistyksen talo ole ollut niin kansoitettu kuin viime sunnuntaina.” Vuonna 1936 Kuopion sosialidemokraattinen piiritoimikunta järjesti talolla ohjelmakulttuurikurssin. Syksyllä 1939 Kuopion työväen teatteri vieraili talolla esittämässä näytelmän ”Rautatietä ja rakkautta eli ’Topparoikka’”.
Rakennus

Talo oli hirsirakenteinen. Siinä oli juhlasali 140 istumapaikalla, ravintola ja keittiö. Vuonna 1931 talo peruskorjattiin ja siihen rakennettiin näyttämö. Juhlasalin pinta-ala oli 155 m² ja talon korkeus 4,5 m.
Tarinoita puumajasta

Tarinoita puumajasta (engl. The Treehouse Stories) on vuoden 2016 televisiosarja. Neljä kaverusta kokoontuu salaiseen puumajaan lukemaan kirjoja ja silloin sadut heräävät henkiin. Sarjan on kääntänyt Jukka Jaatinen.
Suomenkielinen ääni

| 0 | 1 | 2 |
| --- | --- | --- |
|  Seera Alexander  | … |  Liisa  |
|  Riku Leskinen  | … |  Anton  |
|  Maria Takaki  | … |  Fanny  |
|  Iris Kovalainen  | … |  Tuukka  |
Suomenkielinen ääni > Tunnuslaulu

Seera Alexander
Iris Kovalainen
Tuotanto: SDI Media A/S, Suomen Sivuliike
Talvinen tarina (Mark Helprinin romaani)

| Talvinen tarina> Winter's Tale.Alkuperäisteos |
| --- | --- |
Kirjailija:  Mark Helprin
Genre:  Maaginen realismi
Kustantaja:  Harcourt, Brace, Jovanovich (US)
Julkaistu:  1983
Sivumäärä:  672 (kovakantinen painos)
Suomennos
Suomentaja:  Eva Siikarla
Kustantaja:  Tammi
Julkaistu:  1985
Sivumäärä:  740

Löydä lisää kirjojaKirjallisuuden teemasivulta
Talvinen tarina (engl. Winter's Tale) on yhdysvaltalaisen Mark Helprinin vuonna 1983 kirjoittama romaani. Se ilmestyi suomeksi Tammen Keltaisessa kirjastossa vuonna 1985 Eva Siikarlan kääntämänä. Talvinen tarina sijoittuu myyttiseen New Yorkiin, selvästi erilaiseen kuin todellinen kaupunki. Ajallisesti romaanissa liikutaan teollistuneelta edvardiaaniselta ajalta aina 1900-luvun loppuun ja vuosituhannen taitteeseen. Tyyliltään romaani edustaa lähinnä maagista realismia. Se sai aikoinaan kriitikoilta hyvän vastaanoton. Akiva Goldsman ohjasi kirjasta samannimisen elokuvan vuonna 2014.
Kirjan kansiliepeessä todetaan kriitikkojen sanoneen kirjaa vaikeasti määriteltäväksi ja selostettavaksi. Teosta on kuvattu esimerkiksi lauseella: "Satu rakastavaisista". Romaanin kuvaama New York on yhtä aikaa tutunomainen ja tuntematon, sitä ympäröi läpitunkematon pilvimuuri ja yhteydet ulkomaailmaan ovat satunnaisia. Kaupungissa tapahtuu outoja ihmetöitä, kuten kuolleista heräämisiä.
Kirjan teemoja ovat aika ja ihmisen rooli sen pyörteissä, paratiisin ja oikeudenmukaisen maailman kaipuu sekä vuosituhannen vaihteeseen liittyvät myyttiset odotukset. Kirjassa monet ihmiset odottavat tuhatvuotisen valtakunnan tai jonkinlaisen kulta-ajan alkamista vuonna 2000.
Juoni

Romaanin tapahtumapaikkoina ovat New York ja Coheeriesjärvi, epätodellinen paikka kartan ulkopuolella. Kirjan päähenkilö on salaperäisen taustan omaava Peter Lake, murtovaras ja mestarimekaanikko, joka saa tarinan – tai tarinoiden –  edetessä suorastaan messiaanisia piirteitä. Hän esim. liikkuu suurella valkoisella hevosella, joka pystyy hyppäämään pari korttelinväliä kerralla ja nousemaan lopulta lentoon. Yliluonnollisuutta ei teoksessa mitenkään ihmetellä eikä kyseenalaisteta, vaan se on luonteva osa sen maailmankuvaa. Outoja asioita vain tapahtuu jatkuvasti.
Välillä Peter Lake on kuvioista poissa ja sillä välin esiin marssitetaan koko joukko uusia, mielenkiintoisia henkilöitä. Kirja muuttuu aivan kuin toiseksi, ja monta tarinaa punoutuu toisiinsa. Yhtäkkiä, melkein sata vuotta myöhemmin, Peter Lake ilmestyy muistinsa menettäneenä jälleen New Yorkiin. Pala palalta hänen identiteettinsä rakentuu uudelleen. Lopulta hän muistaa nimensä ja löytää myös valkoisen hevosensa.
Samalla New York kokee kaikkien aikojen talven, eräänlaisen pienen jääkauden. Kaupungin asukkaat kaivavat innoissaan reet, sukset ja luistimet esiin ja ihailevat säkenöivää tähtitaivasta. Kaikki eivät tietenkään ole yhtä hyväntahtoisia, vaan myös pahuuden voimat ovat liikkeellä. Yhtäkkiä satamaan lipuu valtava, yli kilometrin mittainen laiva ja sadan vuoden takaiset mekaanikot alkavat valmistaa suunnatonta valosiltaa, joka yhdistäisi kaupungin ikuisuuteen ja toisi taivaan maan päälle. Kaikki on hyvin salaperäistä.
Vuosituhannen vaihteessa koko kaupunki palaa, liikkeellä on kymmeniätuhansia tuhopolttajia, ryöstelijöitä ja raiskaajia. Kaduilla vallitsee täydellinen kaaos, samalla jotkut odottavat kiihkeästi kulta-ajan alkamista ja New Yorkin muuttumista "täydellisen oikeudenmukaiseksi kaupungiksi".
Romaanissa esitetään näkemys, jonka mukaan kaikki mitä on tapahtunut, tapahtuu tai tulee tapahtumaan, on olemassa yhtä aikaa. Aika on pirstottavissa yksittäisiksi kuviksi kuin taulut taidegalleriassa, jossa ihminen voi palata katsomaan uudelleen jotakin aikaisempaa kuvaa. Ajassa voi liikkua, tai ainakin sen etenemisen voi pysäyttää rakkauden voimalla.
Aiheesta muualla

Jorma Ryynänen: Kolahtaneita kirjoja: Talvinen tarina. Aikakone 15.8.2000.
Talos – muumion kirous

| Talos – muumion kirous> Tale of the Mummy |
| --- | --- |

Ohjaaja:  Russell Mulcahy
Käsikirjoittaja:  Keith Williams Russell Mulcahy John Esposito
Tuottaja:  Silvio Muraglia Tom Reeve Daniel Sladek
Säveltäjä:  Stefano Mainetti
Kuvaaja:  Gabriel Beristáin
Leikkaaja:  Armen Minasian
Pääosat:  Jason Scott Lee Jack Davenport Louise Lombard Christopher Lee
Valmistustiedot
Valmistusmaa:   Yhdysvallat  Yhdistynyt kuningaskunta  Luxemburg
Tuotantoyhtiö:  7th Voyage Cine Grande Corporation K.N.B. Effects Group The Carousel Picture Company The Pharaohs Company Ltd.
Levittäjä:  Walt Disney Studios Home Entertainment Netflix
Ensi-ilta:   20. maaliskuuta 1998 Brysselin fantasiaelokuvajuhlat  13. helmikuuta 1999  2. huhtikuuta 1999  28. toukokuuta 1999  14. kesäkuuta 1999 (suoraan videolle)  3. elokuuta 1999 (suoraan videolle)  20. elokuuta 1999  18. marraskuuta 1999  16. heinäkuuta 2004
Kesto:  88 minuuttia  115 minuuttia  122 minuuttia  119 minuuttia
Alkuperäiskieli:  englanti
Budjetti:  8 000 000 USD (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
Talos – muumion kirous (engl. Tale of the Mummy; myös Talos the Mummy) on vuonna 1998 ensi-iltansa saanut Russell Mulcahyn ohjaama yhdysvaltalais-brittiläinen kauhuelementtejä sisältävä seikkailuelokuva, jonka pääosissa ovat Jason Scott Lee, Jack Davenport, Louise Lombard ja Christopher Lee.
Elokuvan on käsikirjoittanut Keith Williams, John Esposito ja ohjaaja Russell Mulcahy. Elokuvan tuottajina toimivat Silvio Muraglia, Tom Reeve ja Daniel Sladek.
Elokuvaa mainostettiin mainoslauseella "The curse is legend. The terror is real."
Näyttelijät

| 0 | 1 | 2 |
| --- | --- | --- |
|  Jason Scott Lee  | … |  Riley   |
|  Louise Lombard  | … |  Samantha Turkel   |
|  Jack Davenport  | … |  Etsivä Bartone   |
|  Christopher Lee  | … |  Sir Richard Turkel   |
|  Sean Pertwee  | … |  Bradley Cortese   |
|  Lysette Anthony  | … |  Tohtori Claire Mulrooney   |
|  Michael Lerner  | … |  Professori Marcus   |
|  Honor Blackman  | … |  Kapteeni Shea   |
|  Shelley Duvall  | … |  Edith Butros   |
|  Gerard Butler  | … |  Burke   |
|  Jon Polito  | … |  Parsons   |
|  Ronan Vibert  | … |  Young   |
|  Bill Treacher  | … |  Stuart   |
|  Elizabeth Power  | … |  Mary   |
|  Roger Morrissey  | … |  Muumio   |
Julkaisu ja vastaanotto

Talos – muumion kirous sai ensi-iltansa Belgian Brysselin fantasiaelokuvajuhlilla 20. maaliskuuta 1998, jonka jälkeen elokuva kiersi monia elokuvajuhlia. Kotimaissaan Isossa-Britanniassa ja Yhdysvalloissa elokuva julkaistiin suoraan videolle. Talos – muumion kirous pääsi teatterilevitykseen vain Japanissa, Thaimaassa, Espanjassa, Malesiassa, Hongkongissa ja myöhemmin Italiassa vuonna 2004.
Talos – muumion kirous voitti kaksi palkintoa Italian Fantafestivalilla vuonna 1998 parhaasta soundtrackista (Stefano Mainetti) ja parhaasta elokuvasta (Daniel Sladek ja Silvio Muraglia).
Elokuvalla on Rotten Tomatoes -sivustolla 17 prosentin "mätä"-arvosana perustuen kuuteen arvosteluun.
Muuta

Elokuvan kesto on pitempi alkuperäisestä 88 minuutista Australiassa (115 minuuttia), Espanjassa (122 minuuttia) ja Isossa-Britanniassa (119 minuuttia).
Talos – muumion kirous on videon lisäksi julkaistu DVD:nä ja Blu-rayna.
Aiheesta muualla

Talos – muumion kirous Internet Movie Databasessa (englanniksi)
Talos – muumion kirous Elonet.
Talos – muumion kirous AllMoviessa. (englanniksi)
Tallelokero

Tallelokeroita sveitsiläisessä pankissa.
Tallelokero on lukittava ja tukevan rakenteen avulla murtosuojattu eräänlainen pieni kassakaappi, joka on pankeissa tai muissa tallelokeropalvelua tarjoavissa yrityksissä sijoitettu useiden samanlaisten kanssa pankkiholviin, kassakaappiin tai muuhun turvalliseen tilaan. Tallelokeroa käytetään yleensä erilaisten arvokkaiden omaisuuserien kuten jalokivien, arvometallien, valuutan tai tärkeiden asiakirjojen, kuten testamentin, osakekirjojen tai omistustodistusten säilyttämiseen, joiden muualla säilyttämistä tallettaja ei pidä turvallisena mahdollisen esimerkiksi varkauden, tulipalon, tulvan tai ilkivallan takia.
Yleensä asiakas maksaa pankille vuokraa tallelokeron käytöstä. Tallelokero voidaan avata vain vuokraajalle annetulla avaimella, pankin vartijan avaimella, oikeutetulla allekirjoituksella tai mahdollisella salasanalla tai koodilla. Lisäksi jotkin pankit ovat ottaneet käyttöön biometrisiä turvallisuusvarmenteita lisäämään turvallisuutta.
Tallelokerot hotelleissa

Monet hotellit tarjoavat asukkailleen mahdollisuutta säilyttää passeja, matkalippuja, rahaa ja muuta arvokasta varkailta suojassa joko huoneissa sijaitsevissa tallelokeroissa tai hotellin vastaanoton kassakaapissa. Huoneiden tallelokerot on yleensä kiinnitetty vaatekomeroihin tai muihin kiinteisiin rakenteisiin. Tallelokeron lukko voi toimia erillisellä avaimella tai sähköisen koodin eli asukkaan valitseman numerosarjan avulla.
Pankkien tallelokerot Suomessa

Pankkien konttoreissa tallelokeroita voi olla tarjolla erikokoisia, jolloin myös vuokrahinta riippuu lokeron tilavuudesta. Tallelokeron vuokrasopimuksen voi tehdä tilinkäyttösopimuksen tavoin myös useammalle henkilölle, kuten pariskunnalle, joko niin että kaikkien tai vain yhden heistä on oltava läsnä tallelokeroa avattaessa.
Kun pankin tallelokeron vuokraaja kuolee, tieto tallelokeron olemassaolosta kulkeutuu muiden asiakkuustietojen mukana omaisille ja tallelokeron sisältö lasketaan mukaan vainajan omaisuuteen. Kuolinpesän osakas tai osakkaat on oikeutettu luetteloimaan tallelokeron sisällön pankin toimihenkilöiden läsnä ollessa. Luetteloinnista laaditaan pöytäkirja, jonka allekirjoittavat paikalla olleet.
Pelkkien asiakirjojen säilytykseen ei välttämättä tarvitse vuokrata pankin tallelokeroa, vaan vaihtoehtona on pankin tarjoama asiakirjojen säilytyspalvelu. Muita pankkien tarjoamia talletuspalveluja ovat suljettu säilytys ja sinettisäilytys.
Muut lukittavat säilytyslokerot

Tallelokeron kaltaisia vuokrattavia ja lukittavia säilytyslokeroita ovat myös muun muassa liikenneasemien matkatavaralokerot ja postitoimistojen postilokerot. Numerokoodeilla lukittaviin säilytyslokeroihin perustuu myös postin pakettiautomaattipalvelu, kuten Suomessa ja Virossa toimiva Smartpost.
Lukittavia lokeroita henkilökohtaisten tavaroiden pysyvään tai tilapäiseen säilytykseen on myös kouluissa, työpaikoilla, liikuntapaikkojen pukuhuoneissa sekä kauppojen ja julkisten palvelulaitosten auloissa. Myös kerros- ja rivitalojen postinjakelu tapahtuu monissa maissa asuntokohtaisten postilaatikoiden ja -luukkujen sijasta keskitetysti sijaitseviin, lukittaviin postilokeroihin.
Thessalia (täsmennyssivu)

Thessalia voi viitata seuraaviin:
Thessalia, historiallinen alue Kreikassa
Thessalia, nykyinen alue Kreikassa
Thessalia, Rooman provinssi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thessalia”, voi hakea sivunnimihaulla, laajalla sivunnimihaulla tai tekstihaulla.